Siti Nordiana

Penglibatan awal

Beliau mula menceburi bidang seni suara pada 1999 ketika berusia 15 tahun dan telah melancarkan 5 buah album studio secara solo. Beliau dikenali sebagai penyanyi lagu-lagu pop Melayu dan juga tradisional.

Kebangkitan semula

Pada tahun 2015, Siti Nordiana telah menyertai rancangan realiti iaitu Gegar Vaganza (musim 2) setelah ditawarkan oleh pihak Astro untuk menyertai rancangan tersebut. Nama Siti Nordiana kembali naik dan popular apabila pada minggu ke-4 Siti Nordiana berduet bersama rakan baiknya iaitu Lan Kristal dengan lagu Memori Berkasih. Persembahan mereka menjadi viral di laman sosial sehingga menjadi siulan orang ramai dan mengimbau kembali kenangan bersama rakan duetnya yang merupakan rakan baiknya iatu Allahyarham Achik Spin. Nana memberikan persembahan yang terbaik pada setiap minggu sehingga beliau dinobatkan sebagai Juara Gegar Vaganza (musim 2) dengan mendendangkan lagu Putus Terpaksa dan Awak Kat Mana. Sekaligus membawa hadiah wang tunai RM 100,000 beserta trofi dan Persembahan Terbaik berjumlah RM 5,000.
Pada tahun 2016, Nana telah merakam sebuah lagu berjudul Pesanan Teragung hasil terbitan Astro. Lagu ini kurang mendapat sambutan daripada semua pencinta muzik walaupun berjaya memasuki carta Muzik Muzik. Pada tahun ini juga Nana telah berlakon dalam drama bersiri Dia Semanis Honey di Astro Ria dan Ria HD. Drama ini berjaya memikat hati penonton sehingga drama ini menjadi kata carian paling hangat di Google Malaysia.
Pada tahun 2017, Nana telah melancarkan sebuah single hasil ciptaan sepenuhnya oleh beliau sendiri yang berjudul Terus Mencintai. Lagu ini berjaya memikat hati pendengar dan menjadi antara lagu paling popular pada tahun 2017. Lagu ni menjadi Juara di corong radio yang terdapat di Malaysia. Lagu ini juga menjadi juara di Carta Muzik Muzik beberapa minggu dan melayakkan diri ke Separuh Akhir Muzik Muzik 32. Walau bagaimanapun, lagu ini tidak mara ke Pentas Akhir AJL 32. Namun begitu ini tidak menghalang Nana terus berkarya dengan lagu-lagu yang baru. Nana juga memenangi Kategori Penyanyi Wanita  Popular di Anugerah Bintang Popular Berita Harian ke-30 dan Penyanyi Meletop di Anugerah MeleTOP Era 2017.

Kerjaya lakonan

Di samping aktif sebagai penyanyi, Nana juga pernah mencuba bakat dalam bidang lakonan. Beliau pernah berlakon dalam beberapa buah drama seperti Wad 04, Helah, Prahara bersama Achik Spin , 3 Dara Pingitan, Nenas Dan Ikanku, Aku Budak Minang 2 dan Anak Tengi.
Nana muncul dalam drama bersiri arahan Michael Ang, Dia Semanis Honey (2016) yang diadaptasi daripada novel karya Dila Dyna. Lakonan Nana dan Alif Satar mendapat tempat di hati peminat, sehinggakan drama Dia Semanis Honey menjadi kata carian paling banyak di Google Malaysia. Atas permintaan ramai, drama ini disambung ke siri Dia Semanis Honeymoon sebanyak 5 episod dan telemovie Dia Semanis Honey Raya. Malah drama ini juga dipentaskan di pentas teater di Istana Budaya pada 3 Januari 2017 hingga 9 Januari 2017. Atas permintaan peminat, teater Dia Semanis Honey Muzikal  ini telah disambung sehingga 12 Januari 2017. Lakonan bersahaja Nana dan Alif membuatkan penonton mahu mereka terus digandingkan untuk drama-drama lain pula. 
Selain itu, Nana juga digandingkan bersama Fikry Ibrahim melalui telefilem Cekelat Semanis Honey sebagai Maya. 
Pada tahun 2018, Nana kembali digandingkan bersama Alif menerusi drama Klik! Pengantin Musim Salju sebagai Kasih Lateefa atau Kay. Gandingan ini sekali lagi menjadi tumpuan penonton. Gaya lakonan Nana amat baik dalam melakonkan watak Kay yang bersifat bersahaja dan kasar menaikkan lagi nama Siti Nordiana dalam bidang lakonan. Malah, lagu tema bagi drama ini iaitu Sebenarnya turut menampilkan Nana bersama Alif. Namun begitu kedua-duanya mengumumkan akan berehat dari digandingkan bersama dalam mana-mana drama. Nana sekali lagi kembali digandingkan bersama Fikry Ibrahim menerusi telefilem Cekelat Tak Semanis Honey dan drama Cekelat Honey yang turut dilakonkan oleh Zarul Umbrella, Zulin Aziz, Syura, Intan Sarafina, Nonny Nadirah, Dafi dan ramai lagi. Untuk tahun 2019, telefilem istimewa bulan Syawal iaitu Aku Cinta Dia Raya sebagai watak Nani dan bakal berlakon bersama Aiman Hakim Ridza, Hannah Delisha, Fauziah Nawi, Dato' Rosyam Nor dan ramai lagi. Pada ditayangan pada 13 Jun 2019. Sepanjang bulan Aidiladha, rangkaian TV3 untuk menaksikanya telefilem istimewa Aidiladha 1440H, iaitu Hidayahmu Hajiku. Dibintangi bersama Shafiq Naswip, Laila Nasir, Farhatul Fairuzzah dan ramai lagi, serta tetamu jemputan Ustazah Sharifah Khasif Fadzillah mulai 3 Ogos 2019 hari Sabtu jam 9:00 malam di TV3.

Kehidupan peribadi

Nana mendirikan rumahtangga dengan pelakon drama, Mohd Faizal Yusup pada 29 April 2006. Mereka dikurniakan seorang anak lelaki bernama Muhammad Rayyan Nakhaie, lahir pada 21 Mac 2008. Namun begitu jodoh mereka tidak berpanjangan apabila bercerai pada 14 September 2009.
Faizal bagaimanapun meninggal dunia pada 1 Januari 2011 akibat serangan jantung. Sehingga kini, Nana sebagai ibu tunggal telah menjaga anaknya, Rayyan yang sudah hampir remaja. Menurutnya, segala kekuatan dan semangat untuk terus bekerja adalah demi membesarkan anak dengan baik.

Cabang lain

Bermula tahun 2012, Nana menjalankan perniagaan busana Muslimah dengan label yang diberi nama Paling Comel. Nana kemudiannya melancarkan jenama tudungnya sendiri, NanaRayyan  pada tahun 2016. Setelah sukses dengan jualan tudung dan busana muslimah, pada awal tahun 2017, Nana tampil dengan produk terbaharu iaitu koleksi gincu yang diberi nama SND mengikut singkatan nama si empunya diri, Siti NorDiana. Selain itu, Nana juga dipilih menjadi duta kepada minuman susu kultur pertama di Jepun yang berjenama Calpis Fibre. Pada tahun 2018, Nana telah melancarkan jenama minyak wangi sendiri iaitu ADORÉ serta menjadi duta kepada jenama tersebut.
Nana turut menerbitkan sebuah buku berjudul Life Goes On. Buku ini mengandungi kisah jatuh bangun Nana dalam industri hiburan tanah air serta kehidupan peribadinya sendiri. Buku hasil tulisan sendiri ini telah berjaya mendapat sambutan menggalakkan dalam kalangan pembaca serta menjadi Best Seller di MPH Book Store selama beberapa minggu berturut-turut setelah dilancarkan pada tahun 2018.